พอดีผมมีอาไรกับแฟนแต่หลั่งนอกนะครับ แต่ผมกลัวว่าจะท้องผมเลยให้กินยาคุมฉุกเฉินไป ไม่ทราบว่าจะป้องกันได้ปีะมาณไหนครับ และยาคุมมีผลข้างเคียงระยะยาวไหมครับ
สวัสดีค่ะ การมีเพศสัมพันธ์โดยการหลั่งนอก จะมีโอกาสตั้งครรภ์ประมาณ 4%-22% แต่หากได้ทานยาคุมฉุกเฉินไป โดยทานภายในไม่เกิน 12 ชั่วโมง ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ทั้งนี้ หากเป็นชนิดที่มี 2 เม็ดใน 1 แผง ก็อย่าลืมทานเม็ดที่ 2 หลังจากที่ทานยาเม็ดแรกไปแล้วภายในไม่เกิน 12 ชั่วโมงด้วยแต่หากได้ทานที่ 12-24 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 85% หากได้ทานที่24-48 ชั่วโมง ก็จะช่วยป้องกันการตั้งครรภ์ได้ประมาณ 75% และหากได้ทานที่ 48-72 ชั่วโมงก็จะช่วยป้องกันการตั้งครรภ์ได้ประมาณ 58%หลังจากทานยาไปภายในไม่กี่ชั่วโมง บางรายอาจมีอาการคลื่นไส้ อาเจียน ปวดท้อง ปวดหัว เวียนหัว เจ็บเต้านมได้ โดยจะเป็นอยู่เพียง 1-2 วัน แต่บางรายอาจไม่มีอาการอะไรก็ได้ และหลังจากนั้นประมาณ 1 สัปดาห์ บางรายอาจมีเลือดออกจากช่องคลอดได้ ซึ่งเลือดที่ออกถือเป็นผลจากยา ไม่ใช่ประจำเดือนจริงๆ ส่วนประจำเดือนจริงๆ นั้น มักจะมาในช่วงเวลาเดิม หรืออาจมาช้ากว่าปกติก็ได้สำหรับผลข้างเคียงในระยะยาวที่อันตรายเช่น การมีลูกยาก หรือเป็นมะเร็ง เป็นต้นนั้น ไม่มีค่ะ